
Innledning 

Alle norske raseklubber fikk i 2013 i oppgave av NKK å utarbeide en langsiktig rasespesifikk 
avlsstrategi (RAS) for sin rase. Hensikten er å definere og tydeliggjøre målene raseklubben 
har for rasen og beskrive dette i et RAS-dokument. Dokumentet skal så fungere som et 
verktøy for å sikre sunn hundeavl også i fremtiden. Norsk Retrieverklubb har delegert 
arbeidet med å utarbeide RAS til de forskjellige raserådene. Dette dokumentet er første 
utgave av RAS for Golden Retriever i Norge og vil bli revidert hvert femte år. Målsetningen er 
å kartlegge avlsarbeidet og samtidig bidra til fremtidig avlsplanlegging slik at man bevare 
funksjonelt friske hunder med rasetypisk konstruksjon og mentalitet, som kan leve et langt og 
lykkelig liv til glede for seg selv, sine eiere og samfunnet. 


Generelt 


Rasens historie; bakgrunn og utvikling 
Golden retrieveren stammer fra grensetraktene mellom England og Skottland, og dens 
opprinnelse kan dateres til sent 1800 tallet. 


1860-1900 

Lord Tweedmouth er mannen bak rasen, og han startet sitt avlsarbeid på 1860-tallet. I 
1865 kjøpte han en gul retriever hannhund. Noen år senere paret han denne med en 
tweed water spaniel. Tweed water spaniel er beskrevet som en liten leverfarget 
retrieverlignende hund med krøllete pels. Resultatet ble fire valper med gylden, kraftig og 
bølgete pels. Fotografier viser at disse har en utrolig typelikhet med våre dagers golden 
retriever. Lorden fortsatte sitt avlsarbeid, og han krysset etter hvert inn wavy coated 
retriever, rød setter, og visstnok en sandfarget blodhund. 


1900-1930 

På begynnelsen av 1900 tallet registreres rasen som Flat or Wavy Coated Retriever. De 
2 første oppdretterene var Viscount Harcourt, kennel Culham og Mrs.Charlesworth, 
Kennel Noranby. Det var trolig Viscount Harcourt som fant på navnet vi har i dag, Golden 
Retriever. Blant hans tidligere hunder som har hatt betydning er Culham Brass f.1904 og 
Culham Copper f.1908. 

Golden retriever ble først anerkjent som rase av den Engelske Kennel Club i 1913, og en 
rasestandard skrives. Den har så og si vært uforandret siden den gang, kun noen få 
forandringer er blitt gjort gjennom årene. Til da hadde den gått under betegnelsen 
flatcoated retriever og var bare adskilt fra den i farge. Samme år (1913) ble The Golden 
Retriever Club stiftet. Rasens første Champion ble Noranby Campfire f. 1912. 


1930-tallet 

Avsnittet om størrelse ble innført i rasestandarden, og kremfarge ble godkjent og skrevet 
inn i standarden vi kjenner i dag: «Any shade of gold or cream, but neither red nor 
mahogny.» 

I denne perioden skapte typeforskjeller litt forvirring. Det var store lyse golden og det var 
små, mørke golden. Tross typeforskjeller, var det like fullt golden retriever. 

1940-tallet 

I krigsårene lå stort sett all hundevirksomhet nede, men kom igang igjen etter 1945. 
Oppholdet førte til at det oppstod en type fra sør og en fra nord. Den sørlige typen var 
preget av bedre fronter, halser og skuldre. De hadde ikke så kraftige hoder, og var 
mørkere i fargen. De nordlige hundene var som oftest grovere med kraftigere hoder, bra 
overlinjer, sterke bakparter og lysere farge. 


1950-tallet 

Det utkrystalliserte seg en spesialinnrettet jakttype som var en lettere golden fra de 
gamle dual purpose-linjene. Den typens største oppdretter er siden slutten av 40-tallet, 
Mrs. June Atkinson, Kennel Holway. Denne typen golden ble avlet frem med vekt på 
jaktegenskaper, og til dels vekk fra rasestandarden. 


1960-tallet 

På midten av 60-tallet ble de første blandingene mellom den sørlige og nordlige typen 
gjort i England. Dette viste seg å bli meget fremgangsrikt og verdifullt for rasen. 
Eksempler på hunder fra de første av disse kullene er GBCH Sansue Camrose Phoenix, 
GBCH Camrose Pruella of Davern, GBCH Cabus Caruso og GBCH Camrose Cabus 
Christopher. 


1970-tallet 

I England var 70-tallet GBCH Camrose Cabus Christophers æra. Både gjennom at han 
var meget fremgangsrik i ringen og vant 41 Cert, men først og fremst gjennom sin 
betydning som avlshund. Oppdrettere England snakker om tiden før og etter Christopher. 
Så innflytelsesrik var han for de britiske oppdretterne. Han hevet kvaliteten og bidro til en 
forsterkning av rasen. 


Den norske historien 

Da Norsk Retrieverklubb ble stiftet i 1960 var det kun seks goldeneiere blant de første 
medlemmene, men rasen vakte interesse, og sensommeren 1962 ble det første 
goldenkullet i Norge født. Utover 60-tallet ble det importert hunder fra både Danmark, 
Sverige og England. Frem til begynnelsen av 1970-årene hadde de fleste golden i Norge 
mye farge, og diskusjonen gikk høyt da lysere varianter begynte å dukke opp. Det ble 
stadig importert hunder både fra Sverige og England, og langsomt ble en ny type utviklet. 
Pelsen ble kraftigere, fargen ble lysere og hundene fikk noe mer benstamme. 

Rasen nådde en popularitet man knapt har sett maken til. I løpet av en tolv-årsperiode 
steg antall registrerte goldens fra 243 i 1970 til 2012 i 1982. 

I dag er golden retrieveren den klart mest populære rasen blant retrieverne og golden 
har vært blant de tre mest populære rasene i Norge siden 2004. Årlig registreres det 
rundt 1000 valper av denne rasen. 

Golden retriever er en apporterende fuglehunder som hovedsakelig jobber etter skudd. 
Med «apportere» menes at hunden raskt og effektivt bringer viltet hjem til fører. Dette 
gjelder enten viltet er dødt eller skadeskutt, om det ligger i vann eller på land. De skal 

gjenkjennes som konsentrerte, arbeidsglade og effektive hunder som skal være styrbare 
i alle situasjoner, søke systematisk, ha god markeringsevne og nese. 


Golden retrieveren har fått sin store utbredelse først og fremst gjennom sin popularitet 
som familiehund. Den har som jakthund meget gode anlegg for å holde seg stille og rolig 
i jaktsituasjoner. En golden har normalt meget god nese, og er veldig samarbeidsvillig. 
Som de fleste andre retrieverrasene er en golden en god allroundhund, og egner seg 
godt til de fleste brukshundgrener. Golden er en myk hund som lett knytter seg til hele 
familien. Den har medfødt arbeidslyst og evne, og blir veldig fornøyd når den får lov til å 
bruke sine egenskaper sammen med sine eiere, enten på lydighetsbanen, i agilityringen, 
eller på spor- eller jaktarbeid i skogen. 


Utviklingen de seneste år 

Golden retrieveren som rase har i de nordiske landene, og først i England, de seneste 
årene utviklet seg nesten i to ulike typer. Samtidig finner man noen oppdrettere i midten 
som prøver å forene de to trendene. 


Da alle goldens per definisjon er som jakthunder å regne blir det feil å kalle den ene 
retning jaktgolden, men hovedtrekkene er: 

På den ene siden en lettere type, ofte med farge, der jaktlige egenskaper vektlegges mer 
enn at eksteriøret skal stemme med FCIs rasestandard. 

For den andre retning vektlegges rasestandard mer, og disse har typisk mer benstamme 
og oftere lysere i farge. Du finner selvfølgelige også lettere lyse varianter og tyngre 
fargede varianter. 

Og mellom disse to finner vi oppdrettere som forsøker å legge like mye vekt på jaktlige 
egenskaper og eksteriør etter rasestandard. 


Overordnet mål for rasen 

Retrieverklubben har som overordnet mål å skape interesse for og fremme avl av mentalt og 
fysisk sunne, jaktlige og eksteriørt fullgode golden retrievere. Vår rases utvikling og framtid 
bygger på oppdretternes valg av avlsdyr og avlen må være målrettet, langsiktig og holdbar, 
slik at det ikke blir uønsket utvikling i forhold til helse, eksteriør, mentalitet eller funksjon. En 
forutsetning for dette er at vi ikke tømmer rasen på genetisk variasjon, og at vi finner gode 
måter å dokumentere utviklingen på. 


Rasens populasjon 


Populasjonsstørrelse 

Golden retriever har i flere tiår vært blant Norges mest populære raser. De 10-15 siste år har 
registreringsantallet ligget rundt 1000 pr år, men med en svakt synkende tendens. I 2012 ble 
det registrert 830 individer, det laveste antallet på 33 år. Til sammenligning var det høyeste 
tallet 2059 registreringer i 1984. 


Nedgangen kan skyldes endret livsstil, konkurranse fra uregistrerte designerhunder og små 
rasers økende populasjon 

Gjennomsnittlig kullstørrelse 
Gjennomsnittlig kullstørrelse ligger i dag på 6.6, noe som er normalt for rasen. 


Effektiv populasjonsstørrelse 
Dette er et mål for hvor mange ubeslektede hanndyr og hunndyr som bidrar med gener til 
neste generasjon 


For å unngå en for stor innavl bør denne måleenheten være minst 50, dvs f.eks. minst 25 
hanner og 25 hunner. Pga skjev kjønnsfordeling, altså få hanndyr på mange hunndyr, blir 
ofte effektiv populasjonsstørrelse vesentlig mindre enn faktisk antall dyr i rasen, eller 
populasjonen. 


*http://www.nordgen.org/index.php/skand/content/view/full/858 


I perioden 1.1.2002 — 31.12.2012 har 634 hannhunder og 1188 tisper bidratt med gener til 
neste generasjon. Blant disse hundene er det flere søsken som bidrar (dette gjelder både 
hannhunder og tisper). Dersom den gj.snittlige innavlsgraden i rasen er lav nok, så er det et 
tegn på at den effektive populasjonsstørrelsen har vært stor nok (NKK anbefaler at gj.snittlig 
innavlsgrad holdes under 2,5 % basert på 6 generasjonersstamtavler i DogWeb — 
komplette). 


Innavlsgrad 

Vi har ingen problemer med høy innavlsgrad i parringer som foretas. Heller ikke i 
populasjonen. I 2012 ble det registrert 118 kull — snitt på innavlsgrad 0,9. Høyeste 
innavlsgrad var 4,8. 


”Innavlsgraden beskriver hvor stor andel av arveanlegget hos et individ som er blitt dobbelt 
som følge av å ha samme forfedre som finnes hos begge foreldredyr. For hvert genpar der 
genene har blitt doblet da de har et felles utspring har ett annet gen gått tapt. 


Man kan derfor si at innavlsgraden beskriver hvor stor del av den arvelige variasjonen som 
har gått tapt i løpet av den tid som innavlsberegningen omfatter. 


Linjeavl 

Linjeavl brukes for å befeste og styrke egenskaper som en ønsker å videreføre. 

Linjeavl er ikke innavl. Tett linjeavl tenderer opp mot innavl. Både linjeav! og innavl er 
risikofylt. Det er ikke bare positive eller ønskede egenskaper som får dobbelt sett med gener, 
dette gjelder også for sykdommer og andre negative egenskaper. Eksempelvis nedarves 
enkelte sykdommer recessivt. Så ett av kravene vil da være at det skal avles på friske 
hunder uten kjente sykdommer i linjene. 


Linjeavl er avl på slektninger som ikke er nære nok til at paringen regnes for innavl. En skal 
være klar over at en enslig "linjeavlsparing” er lett å bli ”kvitt" i neste generasjon dersom man 
ikke får det ønskede resultat. Da velger man helt enkelt en totalt ubeslektet partner. 


Ulempen er at hvis det blir for mange slike tette kombinasjoner i en ellers liten populasjon er 


det fare på ferde. Hos golden retriever har vi heldigvis en ganske stor populasjon. Den skal vi 
ta vare på! 

Bruk av avlsdyr 

Norge har god spredning når det gjelder bruk av avlsdyr. De siste 20 år ingen hannhunder 
eller tisper overskredet 5 % - grensen, vedtatt grense for matatoravl. Pr d. d. ligger denne 
grensen for vår rase på 240,6 valper. Se vedlagt oversikt på www.retrieverklubben.no ; 
Statistikk avkom i perioden 2000 — 2013. 


Kort- og langsiktige mål; En hannhund bør ikke bli far til mer en 5 % av valpene over en 5- 
års-periode. Se også forslag til etiske retningslinjer for hannhundeiere side 29. 


Innhenting av avlsmateriale fra andre land 

Norske oppdrettere har vært flinke til å hente avlsmateriale fra andre land, noe som 
dokumenteres på kullene som blir født. I 2012 hadde kun 10,2 % av kullene foreldre og 
besteforeldre som var født i Norge.(helnorsk i 2 generasjoner). Det importeres 
gjennomsnittlig rundt 25 individer hvert år, der de fleste kommer fra Sverige. Det importeres 
flere tisper enn hannhunder. 


Beskrivelse av kortsiktige og langsiktige mål 

e Sikre god kunnskap hos fremtidige og nåværende oppdrettere. Kurs og seminarer for 
å utbre nødvendig kunnskap om genetikk og avl. 

e Beholde den lave innavlsgraden vi har, også i fremtiden. 

e  Avlen må tjene formålet med å bevare og fortinnvis utvide den genetiske variasjonen i 
rasen. 

e Opprettholde importen av avlsdyr 

e Se også side 19 — forslag til etiske retningslinjer for avl av Golden Retriever i Norge 


Prioritering og strategi for å nå målene 

e Det er god bredde i Norges avlsmateriale, og det eksisterer ingen sterke faresignaler. 

e Det er en relativ liten rekruttering av nye oppdrettere. Sette opp oversikt over antall 
oppdrettere pr. 31.12.13 — evaluere utviklingen om 5 år. 

e Det er behov for kurs og seminarer for å utbre nødvendig kunnskap genetikk og avl. 

e Beholde den lave innavlsgraden vi har også i fremtiden. 

e  Formidle informasjon om rasen til oppdrettere og eiere via tilgjengelige medier. 
Kontinuerlig fokus på valg av avlsdyr, og opprettholde variasjonen i avlsbasen. 

e Statistikker pr. år — hvilke hannhunder er brukt — resultat av hannhunder; helse, 
utstilling, jakt. 


Helse 


Generell beskrivelse av helsesituasjonen i rasen 
Vår rase er en generelt sunn rase. 


All statistikk (HD og AD) er basert på uttak fra Dogweb (NKK) og utarbeidet av RAS Golden 
(Helse og mentalitet). Siste uttak er gjort 21.10.2013. 

1982-1986 


1987-1991 


1992-1996 


Figur 2: Utvikling av HD i 5-års perioder 


Tabell 2: HD-utvikling siste år 


1997-2001 


Periode 


2002-2006 


2007-2011 


1982-1986 9155 4173 | 3063 637| 307 166 45,6 |73,4| 15,3| 7,4 4,0 
1987-1991 7386 3945 | 3131 405| 225 184 53,4179,4| 10,3| 5,7 4,7 
1992-1996 5733 3495 | 2622 492| 279 102 61,0|75,0| 14,1| 8,0 2,9 
1997-2001 4806 3192 | 2457 384| 240 dd 66,4|77,0| 12,0| 7,5 3,5 
2002-2006 4842 3062 | 2460 312| 202 88 63,2 |80,3| 10,2| 6,6 2,9 
2007-2011 4997 2706 | 2170 291| 186 59 54,2|80,2| 10,8] 6,9 2,2 

2007 1015 618| 504 60 46 8 60,9 | 81,6 9,7 7,4 1,3 
2008 1031 601 | 484 Då 50 15 58,3 | 80,5 8,7 8,3 2,5 
2009 1023 555| 435 71 39 10 54,3 | 78,4 12,8 7,0 1,8 
2010 1025 538| 440 Då 28 11 52,5 | 81,8 11,0 5,2 2,0 
2011 903 394 | 307 49 23 15 43,6 | 77,9 12,4 5,8 3,8 
2012 831 241| 198 27 il 5 29,0 | 82,2 11,2 4,6 2,1 

Utvikling av HD siste 6 år 

Figur 2: Utvikling av HD siste 6 år 


Tabell 3: AD-utvikling i 5-års perioder 


1982-1986 1 0 

1987-1991 7386 80| 48 24 3 5 1,1| 60,0| 30,0| 3,8 6,3 
1992-1996 5733 247| 164 61 14 8 4,3| 66,4| 247| 5,7 3,2 
1997-2001 4806 514| 389 TT 31 17 10,7| 75,7| 15,0| 6,0 3,3 
2002-2006 4842 850 | 705 85 50 10 17,6| 82,9| 10,0| 5,9 1,2 
2007-2011 4997 1159 | 932 135 68 24 23,2| 80,4| 11,6| 5,9 2 

Figur 3: Utvikling av AD i 5-års perioder 

2007 1015 238 | 189 30 15 4 23,4 | 79,4 12,6 6,3 1,7 
2008 1031 234 | 183 39 10 2 22,7 | 78,2 16,7 4,3 0,9 
2009 1023 241| 198 23 15 5 23,6 | 82,2 9,5 6,2 2,1 
2010 1025 245| 213 17 12 3 23,9 | 86,9 6,9 4,9 1,2 
2011 903 201| 149 26 16 10 22,3 | 74,1 12,9 8,0 5,0 
2012 831 159| 136 7 14 2 19,1 | 85,5 4,4 8,8 13 

Figur 4: AD-utvikling siste 6 år 

All statistikk er basert på øyelysningsresultater fra NKK's database og utarbeidet av 
RAS Golden (Helse og mentalitet). 


Ikke alle med anmerkning er oppført med diagnose, heller ikke under annet. Grunnen til dette 
kan være at det ikke lagt inn NKK's database, eller er oppført som M (mistenkelig). Tallene er 
basert på alle øyelysninger det aktuelle året. Hunder som er øyelyst flere ganger er med i 
statistikken for alle år de er øyelyst. 


Tabell 5: Øyediagnoser 1989-2000 


Uten anmerkning Ua 203 | 207| 180| 163| 195| 141| 187| 270| 266| 209| 225| 224 
Med anmerkning Anm 14| 27| 21 31 16| 13| 29| 52| 31| 51| 45| 43 
Med anmerkning og diagnose 

PPM D1 01 

PHTVL PHPV D1 02 

Katarakt (medfødt) D1 03 

RD D1 04 4 1 1 4 2 
Hypoplasi D1 05 

CEA D1 06 1 

Annet medfødt D1 07 

Pectinatum D1 08 

Entropion D2 11 1 1 
Ektropion/makroblefaron D2 12 

Distichiasis D2 13 1 
Corneadystrof D2 14 

Katarakt (ikke medfødt) D2 15 14| 27 16| 27 15 I1| 27 16 11 19 13 14 
Linseluksasjon D2 16 1 

PRA D2 17 1 1 1 3 
Annet D2 18 4 3 1 2 22011 18023 19 16 
Antall øyelysninger N 217| 234| 201| 194| 211| 154| 216| 322| 297| 260| 270| 267 
Antall ua i % av N % Va 93,5 | 88,5| 89,6 | 84,0 | 92,4 | 91,6| 86,6 | 83,9 | 89,6| 80,4 | 83,3 | 83,9 
Antall m/anm i % av N % anm 6,55| 11,5| 10,4| 16,0| 7,6| 8,4| 13,4| 16,1| 10,4| 19,6 | 16,7| 16,1 
Antall m/anm og diagnose i % av |% 

N anmD 6,5| 11,5| 10,4| 16,0| 7,6] 8,4| 13,4| 13,0] 8,4] 17,3| 13,7 | 13,5 


Tabell 6: Øyediagnoser 2001-2012 


Uten anmerkning Ua 231| 215| 235| 236| 248| 231| 227| 225| 264| 222| 203| 199 
Med anmerkning Anm 34| 57| 42| 37| 43 18| 21| 20| 32| 46| 51 49 
Med anmerkning og diagnose 

PPM D1 01 1 1 
PHTVL PHPV D1 02 1 2 
Katarakt (medfødt) D1 03 1 1 2 
RD D1 04 3 6 5 3 7 3 8 4 6 8 8 8 
Hypoplasi D1 05 1 

CEA D1 06 

Annet medfødt D1 07 1 2 2 4 1 1 
Entropion D2 11 | 1 

Distichiasis— DnB | 2] 2| 21 11 al al 5] 71 4f 3[ 6 
Katarakt (ikke medfødt) D2 15 | | 15] Bl 8| p2| 8| 70 7) 13] 15] 201 17 
PRA D2 17 I > I I 2[ 1 

Antall øyelysninger N 265| 272| 277| 273| 291| 249| 248| 245| 296| 268| 254| 248 
Antall m/anm i % av N %anm | 12,8] 21,0] 15,2] 13,6] 148] 72| 8.5] 8.2|108| 17.2] 20,1] 198 
Antall med RD i % av N %RD | 19| 22| L8| LI] 24| 12] 32] L6] 20] 30] 3,1] 32 


Forekomst av diagnose i %av antall øyelysninger 
25,0 4— KE 
= 20,0 å = 
7) 
ko) 
E er 
[å (0) 
EI 15.0 Å ZN NG N Pim 
p EV pa 
E ZN AN —-% RD 
= 100—A | , ——% Kat IM 
”Pvøn per, 
> 
) 
* 50 EN Å NE 
0,0 ine oe 
1989 1990 1991 1992 1993 1994 1995 1996 1997 1998 1999 2000 2001 2002 2003 2004 2005 2006 2007 2008 2009 2010 2011 2012 

Figur 5: Viser forekomsten over år av anmerkninger med (anmD) og uten (anm) fastsatt diagnose, 
forekomsten av RD og katarakt (ikke medfødt). 

Fordelig over år av øyelysninger med og uten anmerkninger 

Ua |203 | 207 | 180 | 163 | 195 | 141 | 187 | 270 | 266 | 209 | 225 | 224 | 231 | 215 | 235 | 236 | 248 | 231 | 227 | 225 | 264 | 222 | 203 | 199 


Figur 6: Viser fordelingen (i % av antall) over år av øyelysninger med og uten anmerkning. Tabellen under 
søylene viser antall. 


Fordelig over år av øyelysninger med anm (og diagnose) og uten anmerkninger 

Figur 7: Viser fordelingen (i % av antall) over år av øyelysninger med anm (og diagnose) og uten 
anmerkning. Tabellen under søylene viser antall. 

Forekomst av helseproblemer, sykdommer og/eller defekter 

HD 

Andelen golden røntget for HD i Norge har siden 1982 ligget mellom 45 og 66 % av 
registrerte hunder sett over femårsperioder. Det er derfor sannsynlig å anta at HD- 
statistikken gir et representativt bilde av HD-status for norske golden i hele perioden. De 
siste 10 årene har andelen golden med HD-diagnose i liten grad endret seg. Dette er tilfelle 
både om man ser på de to fem-års periodene og om man ser på de siste 6 årene. Ca 80 % 
av hunden røntges fri for HD, 10 % med svak HD, 7 % med middels HD og 3 % med sterk 
HD. Noe variasjon fra år til år. Dersom man ser på de siste 30 årene, har imidlertid tallene 
bedret seg noe. Det var en positiv utvikling med økt andel frirøntgede og redusert andel med 
de ulike gradene av HD fra 1982 fram til 2002. 


AD 

Utviklingen i andel AD-røntgede golden av antall registrerte golden har vært økende de siste 
25 årene. Fra 1 % av norske golden mellom 87 og 91 til 23 % mellom 07 og 11. Det har ikke 
vært krav om AD-røntgen fra hverken NKK for registrering av valper eller NRK for å stå på 
valpeliste i denne perioden. Det er derfor mulig at en andel av AD-røntgede golden er røntget 
på bakgrunn av kliniske symptomer, og at statistikken derfor ikke viser den sanne utviklingen 
av AD på golden i Norge. De siste 10 årene har imidlertid ca 20 % av golden blitt AD-røntget 
og resultatene er omtrent som for HD. Ca 81 % røntges fri for AD, 11 % med svak AD, 6 % 
med middels og 2 % med sterk grad av AD. 


Øyne 

Fra 1989 til 1995 lå antall øyelyste golden i Norge mellom 150 og 230 individer per år. Fra 
1996 til i dag har antallet ligget mellom 240 og 320 hunder per år. Dette er et relativt lavt tall 
sammenliknet med antall HD-røntgede, og blir enda lavere når man tar i betraktning at det er 
rutine og øyenlyse samme hund flere ganger. Resultatene kan likevel brukes til å si noe om 
situasjonen for golden i Norge, da øyenlysning først og fremst brukes som er verktøy for å 
velge avlsdyr og ikke til klinisk diagnose av øyelidelser. Andelen golden øyelyst uten 
anmerkninger har variert mellom ca 80 og 90 % av alle øyelyste siden 1989, uten at det er 
en klar trend i svingningene. Den vanligste diagnosen ved øyelysning er ikke medfødt 
katarakt. 


Andre sykdommer 


Det finnes ikke noen tilgjengelig statistikk for andre sykdommer hos golden i Norge, og det er 
derfor ikke mulig å si noe sikkert om helsestatus for golden i Norge i dag på andre områder 
enn HD, AD og øyelidelser. 


Fakta som skal legges til grunn: Helsundersøkelsen og forespørsel til Agria og Gjensidige 
for statistikk. 


Informasjon ad. lekke valper: Det er forskning for å finne arvegang på dette i Storbritannia. 
Valpenes DNA bør sendes inn for å kartlegge arvegang 

Forekomst av reproduksjonsproblemer 

Pr. i dag kan vi ikke se at vi har utfordringer med tanke på reproduksjon. Vi ønsker å følge 
med utviklingen med tanke på bruk av inseminering. (Statistikk NKK) Det er ønskelig at vi 
tilstreber oss å foreta naturlige parringer. 


Beskrivelse av kortsiktige og langsiktige mål 

For til en hver tid kunne ha mest mulig informasjon om hva som forekommer av sykdommer 
hos vår rase, så er det veldig viktig at vi utvikler en kultur for åpenhet. På den måten kan vi 
hjelpe hverandre. 


Prioritering og strategi for å nå målene 
Arrangere årlige samlinger/uformelle møter for oppdrettere og raseentusiaster distriktsvis der 
det skapes en åpenhet for utveksling av erfaringer om vårt oppdrett av rasen. 


Mentalitet og bruksegenskaper 


Jaktprøver, bruksprøver og mentaltester 


Flere fakta må fremskaffes for å danne et bilde av historikk — og deretter sette status og ut 
fra dette sette fremtidige mål. 


42 golden startet på B-prøve i 2012. 2013 ble et spesielt år hva deltagelse gjelder. Det ble 
avholdt Nordisk Mesterskap for golden , med egen B-prøve dag 2 — med en deltagelse på 
ca. 70 hunder, derav ca. 40 norske. tillegg til dette kommer deltagelse på øvrige B-prøver; 
ca. 40 — 50 startende. 


De fremtidige mål bør settes med utgangspunkt i: 


1: B-prøver for å beskrive rasens jaktlige egenskaper 
2: Andre aktiviteter; bl.a. working test, lydighet, agility, spor og brukshundprøver 


Sette opp oversikter over antall deltagere i de forskjellige aktivitetene. 


Innføre funksjonsbeskrivning; Det er ønskelig at det i fremtiden gjennomføres 
funksjonsbeskrivning av avlsdyr, dette for å kunne si mer om avlsdyrenes 
retrieveregenskaper. Dette arbeidet må koordineres av Norsk Retrieverklubb for alle 
rasene. 


|Mentalitet 

Det finnes ikke noen nasjonal oversikt over resultater fra golden testet med hensyn på 
mentalitet i de ulike NKK-godkjente mentalitetstestene (eks karaktertest og 
funksjonsanalyse). Andelen golden av antall registrerte golden testet i slike tester er mest 
sannsynlig så lav at disse resultatene ikke kunne vært brukt til å si noe om mentalitet hos 
golden i Norge i dag, selv om resultatene var tilgjengelig. I tillegg er det kun NBF (norske 
brukshundklubbers forbund) som har krav om å ha gjennomført slik test for å kunne stille til 
prøve, slik at en kan anta at golden testet i de ulike mentalitetstestene som er tilgjengelig 

tilhører en undergruppe av goldeneiere, noe som også gjør det vanskelig å bruke slike 
resultater til å si noe om alle golden, selv om resultatene hadde vært tilgjengelige. 


Beskrivelse av kortsiktige og langsiktige mål 
Mål for retrieveregnskaper 


Innledning: Med retrieveregenskaper i denne sammenheng snakker vi om egenskapene som 
gjør golden til en god jakthund. Apporteringslyst, vannpasjon, viltvillighet, lydighet, 
tålmodighet, arbeidslyst, intelligens (hukommelse), nesebruk. 


Kortsiktige mål retrieveregenskaper 


Etablere flere egne jakttreningsgrupper for golden retriever. 

Øke jaktinstruktører's og dommeres forståelse for de forskjellige retrieverrasenes 
arbeidsmåte. 

Få flere til å starte på jaktprøver og working test (rekruttering til jaktprøver) 

Følge utviklingen av antall startende i BK, AK og EK. 

Innlede samarbeid med SSRK (svenske retriever og spanielklubb) om å kopiere 
deres funksjonsbeskrivelse til Norge. 

Automatisk utsendelse av informasjonsbrosjyrer til alle oppdrettere som har valpekull 
på valpelisten for å sikre at nye goldeneiere får informasjon om vår rases 
egenskaper. 


Langsiktige mål retrieveregenskaper 


Vi ønsker å ha en funksjonsbeskrivelse på plass innen 5 år. 

Vi ønsker at tittelen Norsk Champion også kan oppnås av en NJCH med en gitt 
utstillingspremiering. Det bør også premieres fra NRK til de som oppnår Norsk 
Championtittel. 

Egne jakttreningsgrupper for golden. Det er ikke et langsiktig mål at golden skal trene 
alene, men alle de ulike retrieverrasene har sine utfordringer. Kompetanse om golden 
har manglet i jaktmiljøet. Dette kan være med på inspirere flere til å trene og dermed 
flere til å starte på prøve. 

På kort sikt vil vi ikke skille mellom working test eller jaktprøve, fordi utfordringen nå 
er å få flere med i det hele tatt. På lang sikt er det jaktorøvene som må vektlegges. 
Det er viktig å få oppdretterne med på laget og utarbeide målsettinger og legge 
forholdene til rette på en slik måte at det inspirerer og ikke avskrekker. 

Det er ikke et fornuftig verktøy å sette brukskrav til avlsdyr. Dette fordi modenhet i 
ulike individer er forskjellig, og de er kanskje ikke klare for prøvestart, mens de er 
klare helse- og eksteriør og mentalt for å gå i avl. Et slikt krav vil begrense avlen på 
en uheldig måte. 


Prioritering og strategi for å nå målene 


Norsk retrieverklubbs styre må godkjenne det overordnede målet for avl av golden 
retrievere i Norge. 

e Styret må, i samarbeid med raserådet, legge gjennomførbare arbeidsstrategier med 
sikte på å få gjennomført både langsiktige og kortsiktige mål. 

e De eventuelle strategigrupper må få anledning til jevnlig å møtes for å evaluere 
arbeidet med de forskjellige målsettingene. 


Atferd 


Atferdsproblemer 

Per i dag kan vi ikke dokumentere at det forefinnes adferdsproblemer for rasen. 
Helseundersøkelsen vil kunne kartlegge noe av dette og funksjonsbeskrivelsen vil også 
synliggjøre status for rase. Det vi kan si at det ikke er ønskelig med individer med aggressiv 
adferd, dog heller ikke hunder med altfor myk adferd 


Beskrivelse av kortsiktige og langsiktige mål 
Disse mål må settes når vi har mer dokumentasjon på området. 


Prioritering og strategi for å nå målene 
Funksjonsbeskrivelsen vil her bli et verktøy for å synliggjøre status for atferd på vår rase. 


Eksteriør 


Eksteriørbedømmelser 

Golden retriever i Norge framviser god kvalitet sett ut fra resultatet av premiering på 
utstillinger i 2012: 79.55% Excellent, 18% Very good, 2% Good. Resten: Suff eller KIB 
Antallet var det samme i 2011. Se vedlegg utstillinger 2010 — 2013. 


Under tidligere premiesystem var andelen 1. pr litt høyere enn dagens Excellent. 


Tabell 7: Utstillinger 2010-2014 
2010: 1735 deltagere på 56 utstillinger 


fpr 1562 90,02% 
2pr 168 9,43% 
3pr 8 0,50% 
Opr 2 0,06% 
KIB 1 0,03% 
CK 702 40,50% 


2011: 1355 deltagere på 57 utstillinger 


EX 1074 79,30% 
VG 222 16,40% 
G 51 3,80% 
S 

0 

2012: 1351deltagere på 59 utstillinger 


EX 1085 80,30% 
VG 247 18,30% 
G 38 2,80% 
S 

0 0 

KIB 2 

CK 583 43,10% 


2013:1198 deltagere på 56 utstillinger 


EX 960 80,10% 
VG 198 16,50% 
G 34 2,80% 
S 

0 

KIB 1 

CK 543 45,30% 


Overdrevne eksteriørtrekk 

Per i dag har vi ingen overdrevne eksteriørtrekk hos hunder som stiller i de fleste klasser på 
utstilling. Brukshundklassene har få tilmeldte pr. i dag i Norge. Der ser vi noen få med 
championkvalitet samt noen golden av en mer setterlignende type. Manglende forbryst, 
veldig moderate vinkler fram og bak, smal kropp, smal underkjeve og uten korrekt 

overlinje. Det gjenspeiler ofte premieringen på disse hundene. Eksteriørdommerne skal 
vurdere rasestandarden ut fra rasens opprinnelig bruksområdet. 


Vi skal også passe på at golden retrieveren ikke blir for lav og tung; fortung, lavstilt, store 
hoder, overvinklet, spinkle, smale underkjever, overpelset. Dette er heller ikke 
hensiktsmessig. Men alt i alt har ikke rasen noen overdrevne eksteriørtrekk. Alt er i hovedsak 
på linje med standarden for rasen. 


Dette bør vi sette som mål å beholde. 


FCI-standaden er skrevet med utgangspunkt i hvilke bruksegenskaper hundene skal ha. Det 
betyr at eksteriøret må bedømmes ut i fra dette. For golden betyr det at de må være bygd 
slik at de kan arbeide lenge i svært tungt terreng. De skal også kunne svømme i et effektivt 
tempo. 

Beskrivelse av kortsiktige og langsiktige mål 
Kortsiktige mål: 


Dommernes premiefastsetting bør være sterkt knyttet opp mot det som gagner avl, 
det vil si følge standard og være fokusert på rasetypiske trekk hos individene. 

Det gjennomgående gode arbeidet som de fleste oppdrettere representerer bør 
støttes av raseklubben, kurs og samlinger med intensjon om å gi best mulig input for 
oppdrettere. 


Langsiktige mål: 


Beholde den høye premieandelen Excellent. 

Fortsette det gode avlsarbeidet, det vil si avle fram gode individer som følger 
rasestandarden, individer som er i stand til å gjøre arbeidsoppgaver den var ment til å 
gjøre. Kjevepartiet for å kunne bære tungt, god, dyp og godt velvet brystkorg for å ha 
god plass til hjerte og lunger for å kunne arbeide lenge på land og på vann” etc, ikke 
for tynn og spinkel og rask, ettersom rasen er ment for distanse, ikke fart. 

Holde samlinger for oppdrettere for å utveksle erfaringer og få input. 

Utvirke at individer i Brukshundklassen blir mer lik rasestandard. 

Arbeide for et godt miljø, slik at det blir interessant for erfarne å fortsette å engasjere 
seg på en måte som gir nyttige erfaring og ekspertise for andre. 


Prioritering og strategi for å nå målene 


Årlig oppfølging og informasjon på grunnlag av utstillingsresultater (legg ved 
statistikk) 

Arrangere dommerkonferanse både for eksteriør- og jaktorøvedommere. 

Jobbe for at WT overhodet ikke skal vektlegges i avlsarbeidet med tanke på rasens 
retrieveregenskaper. 

Arrangere oppdretterseminarer. 

Holdningsendring for deltagelse på utstilling — viktig å få bredden i rasen. 


Oppsummering 


Prioritering av viktige kortsiktige og langsiktige mål 


PRIORITERING KORTSIKTIGE MÅL: 


Helse/mentalitet - MÅL: 

Bli bedre på informasjon som vedrører rasens helse — og hva som er viktig for å kunne 
fortsette å avle en rase med minst mulig sykdom og helseplager. 

Øke kunnskapen om helsetilstanden i rasen hos oppdrettere og hannhundeierne. 
Ytterligere sikre rasens gode helse og minske forekomster av arvelige sykdommer. 
Mål for andel røngtede hunder på HD — 70 % - AD-70 % 

Oppfordre til å øyelyse eldre hunder 
Opprettholde lav andel hunder med bakre pol katarakt og RD. 


Helse/mentalitet - STRATEGI: 

Skaffe nok besvarelser på helseundersøkelsen for å kunne beskrive status ytterligere. 
Oppfordre til innrapportering av ukjente helsetilstander som ikke er registrert i dogweb; sånn 
som epilepsi, hjertefeil, nyresykdommer og hudproblemer. 

Gjennom informasjon til hundeeiere og oppdrettere poengtere viktigheten av mest mulig 
kjent status på hofter og albuer; for å sikre mest mulig riktige indekstall. 

Påvirke øyelysere/veterinærer til å øyelyse eldre hunder til lavere prissamarbeid med 
Veterinærhøyskolen. 


Jakt/-retrieveregenskaper og funksjon — MÅL: 

Øke kunnskap om rasens egenskaper - gjøre kjent at 

det er en jakthund, hos oppdrettere, hundeeiere og valpeformidlere. 
Øke deltagelse på jaktprøver og WT. 

Oppfordre til funksjonsbeskrivelser (når denne er tilrettelagt for Norge) 


Jakt/-retrieveregenskaper og funksjon - STRATEGI: 

Hyppig informasjon om jakt og funksjon via klubbens informasjonskanaler. 

Legge til rette for treningsmuligheter i avdelingene og øke tilgang på kurs for alle nivåer. 
Klubbkonkurranser for jaktprøver/WT . 

Utdanne flere jaktporøvedommere. 

Utdanne egne funksjonsbeskrivere. 

Følge jaktprøveresultater årlig. 


Eksteriør - MÅL: 

Øke deltagelsen på utstillinger og øke andel premiering very good, good og sufficient (få 
med bredden i rasen) 

Opprettholde rasens riktig funksjonelle bygning, kunnskap om sammenheng mellom 
eksteriør og funksjon hos oppdrettere og hannhundeiere og gjennom dialog med 
eksteriørdommere. 


Eksteriør — STRATEGI: 

Lokale aktiviteter som stimulerer til deltagelse på utstilling — samt informasjon i tilgjengelige 
kanaler. 

Oppfordre oppdrettere til å motivere valpekjøpere til å stille 1—2 ganger på utstilling. 
Oppmuntre til deltagelse på kurs (for eksempel kynologikurs hos NKK) 

Deltagere fra klubben på dommerkonferanser. 

Følge utstillingsresultatene årlig. 


PRIORITERING LANGSIKTIGE MÅL: 


Helse/mentalitet: 

Vi ønsker en rase som lever lenge uten helseutfordringer. Den genetiske variasjonen skal 
være stor og andelen anleggsbærere av arvelige sykdommer skal være lav. Øke 
bevisstheten rundt helse når man velger avlsdyr med målrettet informasjon. 

Eksteriør: 
Golden retrieveren skal et funksjonelt eksteriør og oppfylle standardens krav på rasetype og 
helhetsinntrykk. Vi skal motvirke ytterligheter i rasens eksteriør. 


Jakt/-retrieveregenskaper: 

Golden retrieveren skal ha jaktlige grunnegenskaper som vannpasjon, apporterings- og 
arbeidslyst. Det skal innen rasen finnes hunder som både hevder seg på praktisk jakt og 
jaktprøver. 10 % deltagelse på jaktorøver og høyne andelen premierte hunder på jaktprøve. 


Plan for videre arbeid i klubben 

Helse - Retrieveregenskaper — Eksteriør: 

For å sikre at de mål og strategier som settes i RAS-dokumentet blir fulgt opp og evaluert, så 
har klubbens styre et ansvar for å sørge for at dette blir gjennomført i samarbeid med 
Raseråd, oppdrettere og medlemmer. Det må lages en virksomhetsplan og et budsjett for å 
gjennomføre de forskjellige tiltak innen Helse, Retrieveregnskaper og Eksteriør. 


Vedlegg: www.retrieverklubben.no 


Statistikk avkom perioden 2000 — 2013; tisper og hanner med avkom og deres statistikk på 
HD og AD. 


Generelle retningslinjer for oppdrett av golden retriever 

